— Як бы правільна ён ні быў арганізаваны, без напружання гэтая дзейнасць не абыходзіцца. Вельмі часта мы вымушаны займацца зборам рознага кшталту даных, якія нашай установе не патрэбны. Атрымліваецца, што тым самым мы выконваем чужыя функцыі. Возьмем, напрыклад, той жа ўсенавуч. У адпаведным дакуменце сказана, што спісы дзяцей нам павінны прадаставіць. А наша задача — іх толькі зверыць. На справе атрымліваецца, што мы гэтыя спісы складаем самі. Калі з ЖКГ наша ўзаемадзеянне выбудоўваецца, то іншыя структуры ніякім чынам у гэтым не ўдзельнічаюць.